Cum s-a prăbușit industria auto în întreaga Europă. Peste 32.000 de locuri de muncă s-au pierdut în acest an
Industria de componente auto din Europa trece printr-o perioadă dificilă, marcând o scădere drastică a numărului de locuri de muncă. Conform datelor furnizate de CLEPA (Asociația Europeană a Producătorilor de Componente Auto), în primele șase luni ale anului 2024, companiile din acest sector au anunțat reducerea a peste 32.000 de locuri de muncă. Această scădere vine în contextul unei pierderi de aproximativ 86.000 de locuri de muncă începând din 2020.